በኢትዮጵያ በየጊዜው የሚነሱ ሕዝባዊ ተቃውሞዎችን በስልጣን ላይ ያለው አገዛዝ ጦር እያዘመተ በመግደል፣ በማሰር፣ በማሰቃየት ተጨማሪ የአፈና ዕድሜ ለማራዘም ይሞክራል። ባለፉት ጥቂት ሳምንታት በኦሮሚያ ክልል የተነሳው ሰላማዊ ሕዝባዊ ተቃውሞ የተሰጠው ምላሽ ከ140 በላይ ንጹሃንን ሕይወት ቀጥፏል። ሺዎች ተግዘው በየእስር ቤቱ እየማቀቁ ነው። እስሩም ሆነ ግድያው አላበቃም። አገዛዙ ለአፈና የሚጠቀምበት ሰራዊት ሙሉ ለሙሉ በሕወሃት ቁጥጥር ስር ያለ አመራር ቢኖረውም ይህን ሁሉ ጭፍጨፋ አላየሁም አልሰማሁም ማለት ይችላል? ሰራዊቱ በትክክል ከማን ጋር ነው የሚቆመው? በእዚህና ተያያዥ ጉዳዮች ላይ ኮ/ል ደረሰ ተክሌ የሰራዊቱ ዕቅድና ምርምር መምሪያ ሀላፊ ከነበሩ ጋር የሕብር ራድዮ ዋና ዳይሬክተር ጋዜጠኛ ሃብታሙ አሰፋ ተወያይቷል:
